Gulbju iela (Rīga)

Gulbju iela ir iela Rīgā, Zemgales priekšpilsētas Bišumuižas apkaimē. 

Gulbju iela sākas krustojumā ar Bauskas ielu un beidzas strupceļā netālu no Ziepniekkalna ielas. Ielas kopējais garums ir 671 metrs, tā ir klāta ar asfalta un grants segumu. Satiksmes kustība norit divās joslās, ielas beigu posmā kustība ir atļauta tikai gājējiem un velobraucējiem.

Pirmoreiz minēta Rīgas adrešu grāmatās 1898./1899. gadā ar tagadējo nosaukumu, kas laika gaitā nekad netika mainīts.

Gulbju ielā 4 atradās sērkociņu fabrikas "Komēta" ēka. Fabrika darbojās no 1914. līdz 2008. gadam.

 Ielu savienojumi 
Gulbju iela ir savienota ar šādām ielām:
 Bauskas iela (T veida krustojums)
 Ceraukstes iela (T veida krustojums)

 Sabiedriskais transports 
Īsajā Gulbju ielas posmā kursē 10. maršruta tramvaji, kas iebrauc Bišumuižas apgriešanās lokā. Netālu no Bauskas un Gulbju ielas krustojuma atrodas 23. autobusu maršruta pieturvieta "Bišumuiža".

 Skatīt arī 
 Bišumuiža

 Atsauces 

Kategorija:Ielas Bišumuižā
Kategorija:Zemgales priekšpilsēta